澳洲虎航

澳洲虎航係一間澳洲嘅超廉價航空公司，總部設喺維多利亞州墨爾本，樞紐機場係墨爾本機場。

澳洲虎航係星架坡虎航公司嘅附屬公司。2007年2月9號，星架坡嘅虎航總公司宣佈想喺澳洲成立一間專營國內線嘅航空公司。嗰年3月16號，虎航攞到咗澳洲當局嘅批准，即日就成立咗澳洲虎航。11月23號飛第一班機。

被禁飛 
2011年7月2號，澳洲民航安全局指澳洲虎航嘅安全事故令人懷疑佢哋嘅飛行安全，可能有即時同嚴重嘅危險，要佢哋禁飛五日，係澳洲航空史上第一次有航空公司畀人全面禁飛。

五日禁飛完咗之後，澳洲民航安全局再向法院申請延長禁飛期。最後個禁令到8月10號先至正式撤銷，澳洲虎航復飛。

攷

出面網站 
 澳洲虎航 
 新加坡虎航 

澳洲航空公司

廉價航空公司